 **Houlkær Kirke** Odshøjvej 7A 8800 Viborg Tlf. 8667 4088

**Konfirmationsforberedelse 2011-12**

Formål:

Formålet med min konfirmationsforberedelse er at skabe *fortrolighed* med kirke og kristendom. Det vil for mig sige, at konfirmanderne kommer til at opleve, at kirke og kristendom er relevant for dem, dér hvor de står i livet lige nu. Min ambition er, at de skal gøre sig *erfaringer* – på mange planer: fysisk, kognitivt, emotionelt, musikalsk mm. Derved kommer de forhåbentligt i nærkontakt med kristendom – og med sig selv – og bringer de to ting i relation til hinanden, så de oplever troens univers som en levende og vedkommende virkelighed.

Konfirmationsforberedelsen hos mig bliver altså en *indøvelse* i kristendom.

Metode:

Jeg vil fokusere på *konfirmandernes læring* og justere min undervisning derefter. Jeg vil forsøge at tage hensyn til de mange intelligenser og læringsstile ud fra min erfaring af, hvor forskellige konfirmander er.

Jeg vil tage korte og afvekslende undervisningsformer i anvendelse for at tage højde for den koncentrationsmæssige udfordring, konfirmanderne har som teenagere.

Desuden vægter jeg at være medvandrer for mine konfirmander. Vi følges ad på et stykke livsvej og deler tanker, oplevelser og ikke mindst tro med hinanden. Det kræver, at vi investerer os selv, så tillid og fortrolighed opstår.

Årsplan:

Jeg har mine to hold i følgende tidsrum i skoleåret 2011-12:

* 13 uger à 2 dobbelt-lektioner tirsdage hhv. kl. 8.15-9.45 og kl. 12.15-13.45.

I alt 26 lektioner.

* Temauge for alle sognets konfirmander 21.-25. november. Forløbet for mine to hold planlægges og afvikles i samarbejde med lærer..

I alt 28 lektioner.

* Total 54 lektioner

|  |  |
| --- | --- |
| **Dato** | **Aktivitet** |
| 31/8 | Ungdomsgudstjeneste og konfirmandindskrivning |
| 13/9 | 1. Dobbeltlektion**: Introduktion til konfirmationsforberedelsen**   * Andagt i kirken * Vi knæler ved alteret og taler om konfirmation * [Konfirmanderne præsenterer sig selv vha. en medbragt rekvisit](http://www.konfirmandcenter.dk/index.php?id=445&tx_konfmat_pi1%5Bmaterial%5D=112&tx_konfmat_pi1%5Baction%5D=show&tx_konfmat_pi1%5Bcontroller%5D=Material&cHash=310f60ebb9a6c78c7985a4f27843a8ee) * Øvelse om trivsel og godt fællesskab jf. kristne grundtanker * Øvelse: Hvem arbejder du godt sammen med/hvem vil du gerne udfordres af? * Øvelse: Hvad er det vigtigste i livet? * Der tages fotos af konfirmanderne |
| 27/9 | 2. Dobbeltlektion: **Tro og viden**   * [Øvelse om at tolke/at se med forskellige øjne](http://www.konfirmandcenter.dk/index.php?id=445&tx_konfmat_pi1%5Bmaterial%5D=87&tx_konfmat_pi1%5Baction%5D=show&tx_konfmat_pi1%5Bcontroller%5D=Material&cHash=c3a8654dab68e661e24e927c7d677b53) * Samtale-øvelse og opfølgning om tro og videnskab * Naturvidenskabens *hvordan* og skabelsesberetningernes *hvorfor* * Gruppe-arbejde: Hvad sker der, når mennesker selv leger Skaberen? |
| 4/10 | 3. Dobbeltlektion: **Gudstjeneste, nadver**   * Brainstorm: Hvad skal der til for skabe en fest? * Ligheder/forskelle til gudstjenesten * [Den sidste nadver](http://www.konfirmandcenter.dk/index.php?id=445&tx_konfmat_pi1%5Bmaterial%5D=194&tx_konfmat_pi1%5Baction%5D=show&tx_konfmat_pi1%5Bcontroller%5D=Material&cHash=c54e42376f662c822fd931fea5948d77) * Øvelse: Lave et Da Vinci-tableau m/instruktører * Billedanalyse: Sieger Köder |
| 7/10 | Besøg i Viborg Natkirke (valgfrit) |
| 11/10 | 4. Dobbeltlektion: **Kirkeår og bibel**   * Øvelse i kirkerummet: Konfirmander står som kirkeår * Bibelen som bibliotek, bibelsyn * [Øvelse i at finde rundt i Bibelen](http://www.konfirmandcenter.dk/index.php?id=445&tx_konfmat_pi1%5Bmaterial%5D=17&tx_konfmat_pi1%5Baction%5D=show&tx_konfmat_pi1%5Bcontroller%5D=Material&cHash=7dec2955d66e8cecba417a1534436ca8) * Lege lignelsen om sædemanden (ordets modtagelse) |
| 15/11 | 5. Dobbeltlektion: **Gudsbilleder**   * Øvelse i kirkerummet: Hvordan er Gud/hvordan er Gud ikke? * [Powerpoint med nogle af Bibelens gudsbilleder](http://www.konfirmandcenter.dkmnet.dk/fileadmin/filer/Powerpoint_til_forloeb/Gudsbilleder_b.pps) * Gruppearbejde: Lav et slogan/en reklame for Gud/kirken |
| 21-25/11 | **Temauge: Fra fødsel til død**  Menneskelivet i det store perspektiv: fødsel, vækst/modning, dannelse, alderdom, død  Den ”lille” fødsel og den ”lille” død livet igennem  Vort liv er båret af Gud fra vugge til grav – og i al evighed  Kristne temaer, der knyttes til livsfaserne:  Fødsel: at være skabt, at være døbt, barnet i Gudsriget  *Metode*: Arbejde med dåbens symbolik, ”jeg-vandring” med tre stationer fra fødsel til død  På vej: Identitet (pige/drenge opdelte hold), relationer, at gå i andres fodspor, ”at blive dén, jeg er”  *Metode*: Bl.a. drama med lignelser, pilgrimsvandring.  Død: sorg, tab, lidelse, afmagt, at leve med sin skyld, håb, evigt liv, påske. *Metode*: Foto-opgave på kirkegård/hos bedemand. Film: Liv og død – for teenagere  Øvrige indslag:  [Kreativt værksted med fremstilling af ikoner](http://www.konfirmandcenter.dk/index.php?id=445&tx_konfmat_pi1%5Bmaterial%5D=8&tx_konfmat_pi1%5Baction%5D=show&tx_konfmat_pi1%5Bcontroller%5D=Material&cHash=a6f1f58fcb6c8ea410219870018bc1b6)  [Manipulation og foredrag v/Niels Krøjgaard](http://mastermind.dk/kontakt/) |
| 29/11 | 6. Dobbeltlektion: **Jesus**   * Billedanalyse af Jesus-billeder (incl. Lysmesterens reklamefotos) * Øvelse: Jesu billeder af sig selv (”jeg er”-ordene) * [Dramatisere en lignelse el. en under-beretning](http://www.konfirmandcenter.dk/index.php?id=445&tx_konfmat_pi1%5Bmaterial%5D=70&tx_konfmat_pi1%5Baction%5D=show&tx_konfmat_pi1%5Bcontroller%5D=Material&cHash=c5f1b1d921d19051de0e5b89d2aac064) |
| 13/1 | Filmaften & hygge (valgfrit): **To verdener** |
| 21/2 | 7. Dobbeltlektion: **Gud og det onde. Synd og skyld**   * [Se videoen ”Spin”. Har Gud styr på verden? Hvem er skyld i ulykker?](http://www.konfirmandcenter.dk/index.php?id=445&tx_konfmat_pi1%5Bmaterial%5D=15&tx_konfmat_pi1%5Baction%5D=show&tx_konfmat_pi1%5Bcontroller%5D=Material&cHash=80f60933bc3164534df4b7efe1a522ba) * Arbejde med Langfredags tematik/Job-fortællingen * [Se videoen ”Mirror, mirror on the wall” – om dødssynder](http://www.konfirmandcenter.dk/index.php?id=445&tx_konfmat_pi1%5Bmaterial%5D=184&tx_konfmat_pi1%5Baction%5D=show&tx_konfmat_pi1%5Bcontroller%5D=Material&cHash=3022546596469413a8c1d99076b43806) * Lege bueskydning på pc – synd er at ramme ved siden af målet * Inspiration til at deltage i sogneindsamling 4. marts |
| 28/2 | 8. Dobbeltlektion: **Ansvar for skaberværket**   * Inspiration fra ”Grøn kirke”s klimastafet * Øvelser: Rense vand, holde isklump uoptøet længst tid * [Tavlestafet om teenageres forhold i hhv. Danmark og Bangladesh](http://www.konfirmandcenter.dk/index.php?id=445&tx_konfmat_pi1%5Bmaterial%5D=151&tx_konfmat_pi1%5Baction%5D=show&tx_konfmat_pi1%5Bcontroller%5D=Material&cHash=1f577b275c013a23aa54c5ca853596c6) * [Musikvideo: Michael Jackson/Earth song](http://www.youtube.com/watch?v=XAi3VTSdTxU&ob=av3e) * Samtale-øvelse om frygten for en klimakatastrofe * Den kristne forvalterskabstanke |
| 6/3 | 9. Dobbeltlektion: **Tilgivelse**   * [Film: Min morfars morder](http://www.kirkeogfilm.dk/Anmeldelser_paa_Kirke_og_Film/2004_og_tidligere/Min_morfars_morder.aspx) * Samtale-øvelse om tilgivelse * Journalist-opgave: Interviewe Judas/Peter |
| 13/3 | 10. Dobbeltlektion: **Bøn**   * Dele erfaringer fra eksperiment om at bede aftenbøn * Øvelse: Hvad er bøn? * [Regnestykke om, hvor tit man får sagt tak](http://www.konfirmandcenter.dk/index.php?id=445&tx_konfmat_pi1%5Bmaterial%5D=9&tx_konfmat_pi1%5Baction%5D=show&tx_konfmat_pi1%5Bcontroller%5D=Material&cHash=f653fd8a3ab89840d25fe8a595e709f9) * Multiple choice opgave: Lav en bøn * Fysiske bønner i lommen med hjem. Flyt dem til den anden lomme hver gang, der er noget at være taknemmelig over |
| 14/3 | Rockgudstjeneste |
| 17/4 | 11. Dobbeltlektion: **Fadervor. Konfirmationsord**   * [Øvelse i kirkerummet: Gå Fadervor](http://www.konfirmandcenter.dk/index.php?id=445&tx_konfmat_pi1%5Bmaterial%5D=2&tx_konfmat_pi1%5Baction%5D=show&tx_konfmat_pi1%5Bcontroller%5D=Material&cHash=6c9e81b406c9a9091d8993977b96b789) * Sætte Fadervor i rigtig rækkefølge vha. billeder * [Lytte til Jokerens version af Fadervor og til hans tanker om bøn](http://www.konfirmandcenter.dk/index.php?id=445&tx_konfmat_pi1%5Bmaterial%5D=8&tx_konfmat_pi1%5Baction%5D=show&tx_konfmat_pi1%5Bcontroller%5D=Material&cHash=a6f1f58fcb6c8ea410219870018bc1b6) * At få et ord med på vejen. Begynde at udvælge konfirmationsord |
| 24/4 | 12. Dobbeltlektion: **Fællesskab og Helligånd**   * Powerpoint om god og dårlig ånd * Samtaleøvelse om godt og dårligt fællesskab * Åbne/lukkede fællesskaber * At passe ind i fællesskabet/roller/gruppepres * Det kristne fællesskab på godt og ondt |
| 1/5 | 13. Dobbeltlektion: **Øve konfirmation. Afrunding og evaluering**   * Generalprøve på konfirmationen * Evaluering |

4. august 2011

**Karsten Høgild**